ขออนุญาตถามคุณครับ คือแฟนมีอาการเจ็บที่ทวารหนักครับ จึงถ่ายรูปมาดูพบก้อนเนื้อสีแดงอ่อนขนาดเท่าปลายนิ้วก้อยยื่นออกมาจากรูทวาร อยากทราบว่าอาการแบบนี้คืออะไรครับ มีทางรักษาแบบไม่ต้องพบแพทย์มั้ยครับ ถ้าไปพบแพทย์ต้องไปคลีนิกประเภทไหนได้บ้างครับ สูตินารีได้รึเปล่าครับ ขอบล่วงหน้าครับ
สวัสดีค่ะ ก้อนเนื้อสีแดงอ่อนที่ยื่นออกมาจากรูทวาร อาจเป็น1. ริดสีดวงทวารชนิดภายนอก จะเห็นเป็นติ่งเนื้อยื่นออกมากจากรูทวารหนัก มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ แสบ หรือปวด หากเกิดการเสียดสีหรือนั่งทับ หากเกิดลิ่มเลือดขึ้นในหลอดเลือดที่โป่งพอง จะทำให้ปวดและเจ็บมากได้2. แผลปริขอบทวารหนัก ซึ่งอาการในช่วงแรกคือ การมีเลือดสีแดงสดติดออกมากับก้อนอุจจาระ โดยปริมาณเลือดมักไม่มาก อาจเพียงแค่ติดกระดาษที่ใช้เช็ดก้น และจะมีอาการปวดหรือเจ็บรูทวารหนักร่วมด้วย เมื่อเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย3. หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง อาจมีอาการคันร่วมด้วยแต่มักไม่มีอาการเจ็บ เกิดจากการติดเชื้อไวรัส ซึ่งเป็นโรคติดต่อจากการมีเพศสัมพันธ์4. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ5. ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนักหากต้องการจะตรวจว่าเป็นอะไร แนะนำควรไปพบแพทย์เฉพาะทางด้านศัลยกรรมค่ะ หรืออาจให้แพทย์ตรวจโรคทั่วไปตรวจดูก่อนในเบื้องต้นก็ได้ค่ะ